《桃梨榴荔四果图为邓生士齐题四首 其一》
明代·黎贞

世传方朔负仙才，虚道三偷不复回。我欲乘风访王母，远擎仙颗下瑶台。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。